SL Uradni list Evropske unije C 189/23

Objava vloge na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

2009/C 189/10

Ta objava daje pravico do ugovora zoper vlogo na podlagi člena 7 Uredbe Sveta (ES) št. 510/2006. Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo v skladu s členom 9

„PROSCIUTTO DI CARPEGNA“

ES št.: IT-PDO-0105-1496-02.03.2007

ZGO ( ) ZOP ( X )

1. Spremenjena postavka v specifikaciji proizvoda:

—  Ime proizvoda — Opis proizvoda —  Geografsko območje —  Dokazilo ali poreklo — Metoda pridobivanja —  Povezava — Označevanje —  Nacionalne zahteve —  Drugo (navedite)

2. Vrsta spremembe:

—  Sprememba enotnega dokumenta ali povzetka — Sprememba specifikacije, registrirane ZOP ali ZGO, za katero še nista bila objavljena enotni dokument ali povzetek —  Sprememba specifikacije, ki ne zahteva spremembe objavljenega enotnega dokumenta (člen 9(3) Uredbe (ES) št. 510/2006) —  Začasna sprememba specifikacije zaradi uvedbe obveznih sanitarnih ali fitosanitarnih ukrepov s strani javnih organov (člen 9(4) Uredbe (ES) št. 510/2006)

3. Sprememba(-e):

3.1. Opis:

Vnesene spremembe so zgolj podrobnosti, ki omogočajo večjo izčrpnost in jasnost pri zagotavljanju zanesljivih in dokončnih meril za nadzor in jamstvo splošne kakovosti proizvoda. V ta namen so bolj pragmatično in razumljivo navedene nekatere fizikalne, organoleptične in kemične vrednosti.

Preoblikovano je zlasti poglavje o teži in čvrstosti končnega proizvoda.

Poleg tega je bilo treba spremeniti prejšnjo navedbo povprečnih, zgornjih in spodnjih vrednosti NaCl, vlažnosti in proteolize ter jo zamenjati z enotnejšim opisom vrednosti, bolj skladnim s tehnološko kulturo, ki se je uveljavila v zadnjih desetletjih.

3.2. Metoda pridobivanja:

Za določitev objektivnega merila v skladu s tradicijo in z dejansko upoštevanim kriterijem, je bilo treba v členu 2 spremeniti navedbo teže svežih stegen, ki „ne sme biti manjša od 12 kg“.

V členu 4, ki se nanaša na metodo izdelave, so bile vnesene naslednje spremembe.

Rok za dostavo surovine je bil z „72 ur“ spremenjen na ustreznejših „96 ur“, da se način proizvodnje uskladi z drugimi proizvodi, ki spadajo v isto kategorijo blaga. V tej zvezi je treba navesti, da je bil v prvotni dokumentaciji, na podlagi katere so bile odobrene označbe za druge pršute, najdaljši dogovorjeni čas med zakolom in proizvodnjo določen na „120 ur“.

Zaradi lažjega nadzora je naveden razpon nadzorovane temperature „od -1 °C do +4 °C“ za prostor, namenjen hrambi stegen, če ne gredo v obdelavo takoj po dostavi v proizvodni obrat.

V skladu s tradicionalnim načinom obdelave je določeno, da prvo soljenje ne traja „sedem dni“, kakor je bilo določeno v prejšnji različici, ampak največ 7 dni. Podrobneje je navedeno, da morajo biti pogoji v prostoru naslednji: „temperatura ne sme biti nižja od 0 °C in stopnja vlažnosti mora biti visoka “, ne pa samo „nadzorovana relativna temperatura in vlažnost“.

Trajanje drugega soljenja je bilo skrajšano na 11 dni, ker se je izkazalo, da je bil prej določen rok „12–14 dni“ pretirano dolg. Ta sprememba je v skladu s tradicionalnim načinom dela in tudi s strogimi zahtevami proizvodnje.

Za ohranitev higiensko-sanitarnega značaja proizvodnega procesa, v katerem je vrtanje kosti med obdelavo nesprejemljivo, je bilo treba spremeniti opis povezovanja in predvideti dodaten način, pri katerem se „vrv zategne v zanko na zgornjem delu pršuta“.

Zaradi natančnosti navedbe in nedvoumnosti pomena je bilo trajanje zorenja v členu 5 proizvodne specifikacije, ki se je glasilo „povprečno 14 mesecev in nikoli manj kot 12“, zamenjano z navedbo „ne traja manj kot 13 mesecev“, tako da je jasno izražen minimalen pogoj, ki je potreben za ohranitev tradicije.

3.3. Označevanje:

Da bi končnemu potrošniku olajšali prepoznavnost proizvoda, se proizvod dodatno označi z vžiganjem identifikacijske oznake z navedbo „Prosciutto di Carpegna“.

Spremembo specifikacije je predlagalo kmetijsko gospodarstvo San Leo Carpegna Srl s sedežem v Carpegni 61021 (PU) – Via Petricci, ki ima za to pravni interes kot edini priznani proizvajalec ZOP „Prosciutto di Carpegna“.

ENOTNI DOKUMENT

UREDBA SVETA (ES) št. 510/2006

„PROSCIUTTO DI CARPEGNA“

ES št.: IT-PDO-0105-1496-02.03.2007

ZGO ( ) ZOP ( X )

1. Ime:

„Prosciutto di Carpegna“

2. Država članica ali tretja država:

Italija

3. Opis kmetijskega proizvoda ali živila:

3.1. Vrsta proizvoda (kot v Prilogi II):

Skupina 1.2 Mesni proizvodi (kuhani, soljeni, dimljeni itd.)

3.2. Opis proizvoda, za katerega se uporablja ime iz točke (1):

„Prosciutto di Carpegna“ je surov sušeni pršut, ki se pridobiva z obdelavo stegen težkega prašiča, ki poteka najmanj trinajst mesecev na opredeljenem geografskem območju.

Na koncu obdelave je „Prosciutto di Carpegna“ zaobljene oblike, ne sferičen, ampak rahlo ploščat, z zadostno plastjo slanine na drugem koncu bedra in s težo najmanj 8 kg.

Pri rezanju je pretežno lososovo rožnate barve, z ustreznim deležem čvrste maščobe, ki je bele do belo-rožnate barve. Ima prijeten in prodoren vonj sušenega mesa; okus je prijeten in dišeč, meso ima nežno in prožno čvrstost.

Kemične in kemično-fizikalne lastnosti: stopnja vlažnosti se giblje v razponu od 57 do 63 %; razmerje med soljo in vlažnostjo (količnik razmerja med odstotno sestavo natrijevega klorida in stopnjo vlažnosti) se giblje med 7,8 in 11,2; razmerje med vlažnostjo in beljakovinami (količnik razmerja med stopnjo vlažnosti in odstotkom skupnih beljakovin) se giblje med 1,9 in 2,5; stopnja proteolize (odstotna sestava dušikovih delcev, topljivih v triklor ocetni kislini – TCA – glede na skupni delež dušika) je najmanj 24 in največ 31.

„Prosciutto di Carpegna“ se lahko da na trg za neposredno prehrano ljudi cel ali izkoščen, bodisi stisnjen ali „obrezan“, po popolni odstranitvi vrhnje plasti, nanesene med zorenjem/sušenjem, in odvečnih zunanjih mastnih delov – pakiran v rezinah vakuumsko ali v spremenjeni atmosferi. Za rezanje in pakiranje „Prosciutto di Carpegna“ se uporablja pršut, ki je bil zoren/sušen najmanj štirinajst mesecev.

3.3. Surovine (samo za predelane proizvode):

Za izdelavo „Prosciutto di Carpegna“ se uporabljajo izključno sveža stegna prašičev, ki so se skotili in so jih gojili ter zaklali na ozemlju dežel Lombardija, Emilija-Romanja in Marke, merjascev pasme Large White Italiana, Landrace Italiana in Duroc Italiana, torej drugih pasem ali hibridov, kompatibilnih z italijanskim genealoškim registrom za težke prašiče. Izključeni so čisti plemenski prašiči pasem Landrace Belga, Hampshire, Pietrain, Duroc in Spotted Poland ter prašiči z neugodnimi genetskimi lastnostmi, kot so občutljivost na stres (PSS, sindrom stresa pri prašičih).

Značilnosti težkih prašičev, izbranih na podlagi italijanskega genealoškega registra, so tudi skladne z zahtevami določb Uredbe EGS št. 3220/84, kakor je bila spremenjena, o določitvi lestvice za razvrščanje prašičjih trupov; vendar so v okviru teh kriterijev lestvice za razvrščanje sprejemljiva samo stegna iz trupov, razvrščenih v srednje razrede.

Odrasli prašiči, ki se uporabljajo za pripravo surovine za „Prosciutto di Carpegna“, se pošljejo v zakol – v ta namen se lahko uporabi živina z živo težo najmanj 160 kg, z odstopanjem 10 %, in starosti najmanj deset mesecev – na podlagi ustreznega dokazila o poreklu in izvoru; torej se pridobijo in uporabijo odsekana stegna (s kratkim rezom) z enotno težo najmanj 12 kg ter ustrezno debelino slanine.

Dostava stegen v predelovalne obrate se opravi v 96 urah po zakolu.

3.4. Krma (samo za proizvode živalskega izvora):

Zahteve v zvezi s posebnostjo uporabljenega genetskega tipa in s pridobivanjem surovin iz trupov težkih prašičev, potrebnih za proizvodnjo „Prosciutto di Carpegna“, vključujejo način vzreje in prehrane živali po starem italijanskem izročilu, ki je uvedel prakso zmerne rasti skozi daljše časovno obdobje, vendar kljub temu s prizadevanjem za veliko težo prašičev; te zahteve se dobijo z usklajevanjem genske selekcije, omejitvijo najnižje starosti in povprečne teže živali za zakol ter z uporabo ustrezne prehrane.

V tem okviru se glede na določbe specifikacije dovoljena krma, njena količina in način uporabe razlikujejo glede na fazo vzreje, starost in težo živali.

V prvi fazi (do 80 kilogramov teže) mora obrok vsebovati najmanj 45 % deleža suhe snovi iz žitaric, mesne moke samo, če je dobre kakovosti in če je dovoljena na podlagi zakonodaje Skupnosti (do 2 % suhe snovi v obroku), ribje moke (do 1 % suhe snovi v obroku), pinjenca (največ 6 litrov na glavo na dan), lipidov s tališčem nad 36 °C (do 2 % suhe snovi v obroku), beljakovinskih lizatov (do 1 % suhe snovi v obroku) in silirane koruze (do 10 % suhe snovi v obroku).

V drugi fazi (pitanje) je v krmi dovoljeno najmanj 55 % deleža suhe snovi iz žitaric, dehidriranega krompirja (do 15 % suhe snovi v obroku), manioke (do 5 % suhe snovi v obroku), stisnjene in silirane pulpe pese (do 15 % suhe snovi v obroku), lanene pogače (do 2 % suhe snovi v obroku), suhe pulpe pese (do 4 % suhe snovi v obroku), tropin iz jabolk in hrušk, kožice grozdja ali paradižnika kot dopolnilo (do 2 % suhe snovi v obroku), sirotke, pinjenca, dehidrirane moke lucerne; melase (do 5 % suhe snovi v obroku), ekstrakta sojine moke, sončnic, sezama (od 3 % do 15 % suhe snovi v obroku), kokosa, koruznih kalčkov, graha in/ ali drugih stročnic (do 5 % suhe snovi v obroku), pivskega kvasa in/ali torule, lipidov s tališčem nad 40 °C (do 2 % suhe snovi v obroku).

Krma iz žitaric, po možnosti v tekoči obliki (pomije ali kaša), je po tradiciji iz sirotke. Za doseganje visoke kakovosti slanine je v krmi dovoljeno največ 2 % linolenske kisline v suhi snovi odmerka. Sirotka in pinjenec, stranska produkta pri predelavi skute in masla, skupno ne smeta presegati 15 litrov na glavo na dan. V povezavi z usedlino pri destilaciji mora biti skupen delež dušika manj kot 2 %. In nazadnje, dehidriran krompir in manioka v istem obroku ne smeta presegati 15 % deleža suhe snovi. Način uporabe specifikacije sedaj določa uradni sistem nadzora.

3.5. Posebni proizvodni postopki, ki jih je treba izvajati na opredeljenem geografskem območju:

Dejavnosti obdelave in zorenja ZOP „Prosciutto di Carpegna“ morajo potekati na ozemlju občine (davčne in upravne enote) Carpegna, v pokrajini Pesaro-Urbino, v deželi Marke).

3.6. Posebna pravila za rezanje, ribanje, pakiranje idr.:

„Prosciutto di Carpegna“ se lahko da na trg cel, s kostmi, izkoščen, ali narezan in pakiran. Če je izkoščen, se tradicionalno pripravlja „stisnjen“, to je „obrezan“, po odstranitvi vrhnje plasti in odvečne slanine (razlika izhaja iz načina končne predstavitve izkoščenega pršuta, ki se lahko pakira vakuumsko po mehanskem stiskanju površine, t.j. po povezavi mesa, ki je zavito). Če je prej narezan, se lahko nato pakira bodisi vakuumsko ali v spremenjeni atmosferi; v tem primeru mora biti pršut sušen najmanj štirinajst mesecev.

Faze razreza, pakiranja in ustreznih opravil, ki so potrebna za to, da sušen pršut pridobi ZOP, se lahko izvajajo kjer koli, pod pogojem da ta opravila ne vplivajo na kemično-fizikalne in organoleptične lastnosti zaščitenega proizvoda in so takšne, da zagotavljajo njegovo zanesljivo prepoznavnost in sledljivost.

3.7. Posebna pravila za označevanje:

„Prosciutto di Carpegna“ se daje na trg za prehrano s posebno oznako, ki nosi navedbo „Prosciutto di Carpegna“ in je vtisnjena s toplim žigom.

Poimenovanje zaščitene označbe porekla „Prosciutto di Carpegna“ se zapiše z jasnimi neizbrisnimi črkami, ki se jasno razločujejo od vseh drugih navedb na etiketi in mu mora neposredno slediti navedba „Denominazione di Origine Protetta“.

Te navedbe so povezane z logotipom poimenovanja. Prepovedano je dodajanje kakršnega koli opisa, ki ni izrecno predviden.

4. Jedrnata opredelitev geografskega območja:

Proizvodnja „Prosciutto di Carpegna“ mora potekati na območju, na katerem se je že tradicionalno odvijala, omejeno na sedanjo občinsko davčno in upravno enoto Carpegna, v pokrajini Pesaro-Urbino, v deželi Marke). Uporaba surovin iz prašičev, ki so se skotili in so jih gojili ter zaklali na ozemlju dežel Marke, Emilija-Romanja in Lombardija. Veljajo pogoji, določeni v členu 2(3) Uredbe Sveta (ES) št. 510/2006.

5. Povezava z geografskim območjem:

5.1. Posebnost geografskega območja:

Območje proizvodnje „Prosciutto di Carpegna“ se nahaja v regiji Marche na ozemlju pokrajine Pesaro-Urbino z naslednjimi kartografskimi koordinatami in zemljepisnimi značilnostmi občine Carpegna:

— koordinate: 43°47’ S 12°20’ V,

— površina: 28,3 kvadratnih kilometrov,

— nadmorska višina: 748 metrov,

— najvišji vrh: 1 415 metrov,

— razpon nadmorske višine: 1 015 metrov,

— število prebivalcev (21.12.2007): 1 657.

Ozemlje Carpegna se nahaja na skrajnem severu osrednjega dela polotoka in je zajeto v območje naravnega parka Sasso Simone e Simoncello, katerega gora je na južnem predele približno petdeset kilometrov od Jadranskega morja nedaleč od ozemlja San Marino. Potopljeno v zelenje bukovih gozdov, značilnih za krajevno floro, uživa zaščito prvih apeninskih vzpetin pred mrzlimi vetrovi, kot sta tramontana in burja, ki vplivajo na stalno lokalno mikroklimo, za katero so značilni relativna bližina morja, nadmorska višina, zmerni vetrovi, pomanjkanje stalne vlage na območjih z geomorfološkim izpiranjem; torej posebej uravnoteženo okolje z blagimi in suhimi pogoji poletja, ki je že davno omogočilo ustanovitev cenjenega zdravilišča.

5.2. Posebnost proizvoda:

Poleg zahtev po skladnosti surovin, proizvodnega procesa in končne kakovosti sušenega proizvoda, je treba omeniti naslednje značilnosti proizvoda:

— uporaba stegen prašičev, ki so stari najmanj deset mesecev, kar pomeni uporabo zrelega mesa, bolj primernega za dolgo sušenje,

— uporaba ročnih tehnik tolčenja, čiščenja in zamazovanje pršuta, pripravljenega za fazo sušenja,

— prepoved uporabe kakršnih koli kemičnih dodatkov v kateri koli fazi priprave (razen uporabe natrijevega klorida za soljenje na začetku procesa obdelave),

— uporaba samo suho mletega morskega natrijevega klorida (morska sol) za soljenje svežih stegen,

— uporaba svežih stegen, ohlajenih in ne zmrznjenih, primerne velikosti glede na minimalno starost prašiča,

— dostava stegen v pršutarno najpozneje 96 ur po zakolu,

— trajanje celotnega postopka, ki določa zaključek zorenja/sušenja najmanj trinajst mesecev po začetku obdelave,

— omejena prisotnost soli v pršutu, kar potrjujejo poročila, namenjena preverjanju kemijskih parametrov ob koncu sušenja, po čemer se pristno in specifično razlikuje od drugih podobnih proizvodov, ki se proizvajajo v osrednji Italiji.

5.3. Vzročna zveza med geografskim območjem in kakovostjo ali značilnostmi proizvoda (za ZOP) ali posebno kakovostjo, slovesom ali drugo značilnostjo proizvoda (za ZGO):

Geološko-okoljski pogoji na področju Carpegne v srcu Montefeltro in njegovega naravnega parka določajo sklop neponovljivih dejavnikov mikro podnebja, ki je ugodno za sušenje mesa in jih je kot take človek že od nekdaj prepoznal in uporabljal. Treba je omeniti, da je bila povezava med predelavo svinjskega mesa in izročilom tega območja dokumentirana že v renesansi, ko je cesenski grof Malatesta Novello soline v Cerviji prodal Beneški republiki (1468), je izrecno zahteval, da obdrži pravico do svobodne uporabe soli v grofiji Carpegna. Rahli, vendar vztrajni zračni tok, ki nad Carpegno usmerja morske vetriče z Jadrana, najprej trči ob goro, vendar ko premaga zaščitno oviro prvih apeninskih utrdb, razširja vonjave posebne sredozemsko-gorske rasti območja, kjer uspeva bukev, gaber, bodika in plavice, lilije, anemone ter številne vrste orhidej, ki jih ta park že stoletja čuva in hrani.

Ti dejavniki vplivajo tudi na urejanje encimske dejavnosti mesnega tkiva, ki se primerno aktivira kljub skromni prisotnosti soli zaradi sušenja kot posledice dolge izpostavljenosti naravnim pogojem tega kraja (la stagionatura), kar je neposredno povezano s čvrstostjo in organoleptičnimi lastnostmi pršuta.

Zahteve v zvezi z uveljavitvijo surovine, ki prenaša dolgo naravno zorenje brez pretirane uporabe soli ali dišavnic, so sčasoma povzročile, da je razvoj območja „sledil“ tradiciji vzreje težkega italijanskega prašiča, ki se je razširila s prvotno osrednjega razvojnega območja na padsko nižino s stoletnimi tokovi, ki so se v zadnjem obdobju umirili kot posledica velikih epidemij slinavke in parkljevke.

Sklic na objavo specifikacije:

Vlada je začela nacionalni postopek ugovora z objavo predloga za spremembo zaščitene označbe porekla „Prosciutto di Carpegna“ v Uradnem listu Italijanske republike št. 86 z dne 12. aprila 2006 (CEE) n. 2081/92.

Celotno besedilo proizvodne specifikacije je na voljo na spletni strani:

— s povezavo http://www.politicheagricole.it/DocumentiPubblicazioni/Search_Documenti_Elenco.htm?txtTipoDocumento=Specifikacija%20in%20esame%20UE&txtDocArgomento=Proizvodi%20di%20Qualit%E0>Proizvodi%20Dop,%20Igp%20e%20Stg ali